Sonic the Hedgehog (film)

Sonic the Hedgehog er en delvis animert action- og komediefilm fra 2020, distribuert av Paramount Pictures. Filmen er basert på videospillserien med samme navn, og er den første i en serie av filmer, men kan anses som den andre Sonic the Hedgehog-inspirerte filmen etter OVA-en Sonic the Hedgehog OVA fra 1996.

Filmen er stort sett en realfilm, men inneholder animerte figurer som Sonic og Tails som samhandler med det «virkelige».

Filmen hadde premiere på norske kinoer den 14. februar 2020. 

I 2022 kom oppfølgeren Sonic the Hedgehog 2.

Handling 
På en fjern planet blir Sonic, et ungt antropomorfisk blått pinnsvin, uventet angrepet av en maurpiggsvin-stamme. Hans verge, en antropomorf ugle ved navn Longclaw, hjelper ham med å åpne en portal til andre planeter. Sonic blir deretter sendt til jordkloden. Det antropomorfe pinnsvinet Sonic blir deretter nødt til å navigere i det kompliserte livet på jorden. 10 år senere nyter Sonic et hemmelig liv under landsbyen Green Hills i Montana, men lengter etter å finne seg venner. En natt blir Sonic opprørt over ensomheten sin mens han spiller baseball alene, og utløser ved et uhell en elektromagnetisk puls som forårsaker et massivt strømbrudd.

Det amerikanske forsvarsdepartementet bruker motvillig tjenestene til den eksentriske robotikeren Dr. Robotnik for å finne årsaken til strømbruddet. Når han oppdaget at han blir jaktet på, planlegger en motvillig Sonic å forlate jordkloden til fordel for en annen planet. Men han blir nødt til å slå seg sammen med den lokale sheriffen Tom Wachowski og hans kone Maddie, for å hindre den onde Dr. Robotnik i å fange Sonic og bruke kreftene hans til å skaffe seg verdensherredømme.

Utgivelser i Norge 
Filmen ble vist med engelsk tale på norske kinoer. Den har blitt utgitt på DVD, Blu-Ray, 4K UHD, men kun med engelsk og svensk tale og norsk tekst. På Netflix har den kun engelsk tale og norsk tekst. Utgivelse med norsk tale finnes kun på digitalt kjøp og leie (Viaplay osv).

Bonusmatriell: 
Blu-Ray utgaven har med en bonus video kalt Sonics Reisesdagbok (engelsk: Composition Book Sonic), her gir Gaute Boris Skjegstad norsk stemme til Sonic.

Rolleliste 

Ellers medvirket: Kristian Krogstad, Susanne Rytter Johansen og Åse Bredeli Røyset i den norske versjoneringen.

Eksterne lenker 
 
 

Sonic the Hedgehog
Animasjonsfilmer fra USA
Japanske animasjonsfilmer
Verk basert på videospill
Delvis animerte filmer